เคาะแล้ว! SMG ซื้อขายวันสุดท้าย 1 มิ.ย.นี้
ตลท. เพิกถอน SMG จากการเป็นหลักทรัพย์จดทะเบียนตั้งแต่ 2 มิ.ย. เป็นต้นไป โดยจะมีการซื้อขายวันที่ 1 มิ.ย.59 เป็นวันสุดท้าย
26 พ.ค. 2559

ตลาดหลักทรัพย์แห่งประเทศไทย (ตลท.) ระบุว่า คณะกรรมการตลาดหลักทรัพย์แห่งประเทศไทย สั่งเพิกถอนหลักทรัพย์ของ บริษัท สามัคคีประกันภัย จำกัด (มหาชน) หรือ SMG จากการเป็นหลักทรัพย์จดทะเบียนตั้งแต่วันที่ 2 มิถุนายน 2559 เป็นต้นไป โดยหลักทรัพย์ของ SMG จะซื้อขายในตลาดหลักทรัพย์ฯ เป็นวันสุดท้ายในวันที่ 1 มิถุนายน 2559
ทั้งนี้ สืบเนื่องจาก SMG ได้ขอเพิกถอนหลักทรัพย์ของบริษัทจากการเป็นหลักทรัพย์จดทะเบียนในตลาดหลักทรัพย์แห่งประเทศไทยนั้น และขณะนี้ SMG ได้ดำเนินการตามที่กำหนดไว้ในข้อบังคับตลาดหลักทรัพย์แห่งประเทศไทย เรื่องการเพิกถอนหลักทรัพย์จดทะเบียน พ.ศ. 2542 แล้ว อาศัยอำนาจตามความในมาตรา 171 (4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535